Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6124

c) Polaritás: egy-csatornás áramkörök: a magasabb frekvencia felel meg az “A helyzet”-nek (start jel polaritás). 8.3.2.2 Ajánlás. – Az “A helyzet”-et és “Z helyzet”-et reprezentáló rádió frekvenciák közötti középérték változása semmilyen két-órás periódus alatt sem haladhatja meg a 100 Hz-et. 8.3.2.3 Ajánlás. – A távgépíró jel teljes torzulása, ahogyan a rádió adó kimeneténél vagy közvetlen szomszédságában ellenőzik, nem haladhatja meg a 10 százalékot. Megjegyzés. – Az ilyen torzulás az elemek közötti átmenetek idejében a helyes pozíciójuktól való elmozdulásokat jelenti az egység elem-idő százalékában kifejezve. 8.3.2.4 Ajánlás. – FIB modulációs rádió-távgépíró vevőknek képeseknek kell lenniük olyan jelekkel való kielégítő működésre, amelyek a korábbi 8.3.2.1 és 8.3.2.2 pontokban ismertetett jellemzőkkel rendelkeznek. 8.3.2.5 Ajánlás. – Távgépíró jelek rádió áramkörön keresztüli több-csatornás átviteli jellemzőit az érintett hivatalos szerveknek egyezmények alapján kell meghatározniuk. 8.4 AZ INTERREGIONÁLIS LÉGIFORGALMI ÁLLANDÓ-HELYŰ SZOLGÁLATOK /AFS/ ÁRAMKÖREINEK JELLEMZŐI 8.4.1 Ajánlás. – A megvalósításra vagy tökéletesítésre kerülő interregionális AFS áramköröknek kiváló minőségű távközlési szolgáltatást kell alkalmazniuk. A modulációs sebességnél figyelembe kell venni a szabályos és a kitérő útvonal feltételek között várható forgalom nagyságát. 8.5 A LÉGIFORGALMI SZOLGÁLATI /ATS/ KÖZLEMÉNYEK ÁTVITELÉRE VONATKOZÓ MŰSZAKI ELŐÍRÁSOK 8.5.1. Közvetlen vagy gyűjtő csatornák – alacsony modulációs sebességek – 5-egységű kódok. Megjegyzés. – Lásd az alábbi 8.6 pontban a közepes modulációs sebességeket. 8.5.1.1 Ajánlás. – Az AFTN eljárásokat (lásd a fenti 8.2 pontot) kell használni. 8.6 A KÖZEPES ÉS MAGASABB JELADÁSI SEBESSÉGGEL TÖRTÉNŐ NEMZETKÖZI FÖLD-FÖLD KÖZÖTTI ADATCSERÉRE VONATKOZÓ MŰSZAKI ELŐÍRÁSOK Megjegyzés. – Ebben a szakaszban a kódolt karakter készletekre vonatkozó szövegekben az “egység” fogalom a szelektív információs egységet jelenti, és lényegében egyenlő a “bit” fogalmával. 8.6.1 Általános rész 8.6.1.1 Ajánlás. – A karakterek nemzetközi adatcseréjénél a 128-karakteres repertoárt szolgáló 7-egységes kódolású karakter- készletet kell használni, amelyet Nemzetközi Távíró ABC 5. számú (IA-5) (International Telegraph Alphabet No.5) (IA-5) jelzéssel jelöltek. A Nemzetközi Távíró ABC 2. sz. (ITA-2) (International Telegraph Alphabet No.2 (ITA-2)) 5-egységes kódolású karakter- készletével való kompatibilitást - ahol megvalósítható - biztosítani kell. 8.6.1.2 Amikor a fenti 8.6.1.1 pont előírásait alkalmazzák, akkor a 8-2. táblázatban lévő Nemzetközi Távíró ABC 5. számú (International Alphabet No.5) (IA-5)-öt kell használni. 8.6.1.2.1 Az IA-5 egy egyedi karakterére szorítkozó egységek soros átvitelénél a jobb szélső egység (b1) átvitelét kell elsőnek végrehajtani. 8.6.1.2.2 Ajánlás. – Az IA-5 használata esetén mindegyik karakternek egy, a paritásra vonatkozó további egységet kell tartalmaznia a nyolcadik szint helyzetben. 8.6.1.2.3 Amikor a fenti 8.6.1.2.2 pont előírásait alkalmazzák, akkor a karakter paritás bitnek páros paritást kell adnia azokban a kapcsolatokban, amelyek a start-stop alapelven működnek, és páratlan paritást azoknál a kapcsolatoknál, amelyek végponttól-végpontig szinkronüzemelést alkalmaznak. 8.6.1.2.4 A karakter-karakter átalakítás meg kell, hogy feleljen a 8-3. és a 8-4. táblázatban megadottaknak az összes karakterre, amely az AFTN formátumban az AFS átvitelre elő van írva az IA-5-ben és az ITA-2-ben egyaránt. 8.6.1.2.5 Azok a karakterek, amelyek csak egy kód-készletben jelennek meg, vagy amelyek nincsenek átvitelre engedélyezve az AFS-n, a kód átalakítási táblázatoknak megfelelően megrajzoltaknak kell lenniük. 8.6.2 Adat átviteli jellemzők 8.6.2.1 Ajánlás. - Az adat jeladási sebességet az alábbiak közül kell kiválasztani: 600 bit/s 1200 bit/s 2400 bit/s 4800 bit/s 9600 bit/s 8.6.2.2 Ajánlás. – Az átvitel típusát az egyes adat jelzési sebességekhez a következők szerint kell kiválasztani: Adat jeladási sebesség Az átvitel típusa 600 bit/s Szinkron vagy aszinkron soros átvitel 1200 bit/s Szinkron vagy aszinkron soros átvitel 2400 bit/s Szinkron soros átvitel 4800 bit/s Szinkron soros átvitel 9600 bit/s Szinkron soros átvitel 8.6.2.3 Ajánlás. – A moduláció típusát az egyes adatjeladási sebességekhez a következők szerint kell kiválasztani: Adat jeladási sebesség A moduláció típusa 600 bit/s Frekvencia 1200 bit/s Frekvencia 2400 bit/s Fázis 4800 bit/s Fázis 9600 bit/s Fázis-amplitúdó Megjegyzés. – Ez az ajánlás nem feltétlen érvényes a kizárólag levegő-föld adatok átvitelére használt levegő-föld kapcsolatok föld-föld kierjesztésére, mivel az ilyen áramkörök a levegő-föld kapcsolat részének tekinthetők. 8.6.2.4 AZ ADATKAPCSOLATOK KARAKTER SZERKEZETE 8.6.2.4.1 Karakter paritást hibaellenőrzésre a CIDIN kapcsolatokon nem használnak. Az IA-5 kódolt karakterekbe illesztett paritást, a fentebbi 8.6.1.2.2 pont szerint a CIDIN-be való bevitel előtt figyelmen kívül kell hagyni. A CIDIN-ből kilépő közleményeknél a paritást a 8.6.1.2.3 pontnak megfelelően kell létrehozni. 8.6.2.4.2 A hosszúságban nyolc bitnél kisebb karaktereket nyolc bit hosszúságra kell kiegészíteni, mielőtt valamilyen oktett bázisú vagy bit-orientált kommunikációs hálózaton keresztül továbbítanák őket. A kitöltő bitek az oktett magasabb értékű végét foglalják el, azaz a 8-as bitet, 7-es bitet, ahogyan szükséges és 0 bináris értékkel rendelkeznek. 8.6.2.5 Amikor a CIDIN kapcsolatokon az adatok cseréjéhez bit-orientált eljárásokat használnak, a belépési központ címzés a kilépési központ címzések és a rendeltetési hely címzések a "Transport and CIDIN Packet Headers"-ben a 8-2. táblázatban lévő IA-5 karakter-készletben találhatóknak megfelelők kell, hogy legyenek. 8.6.2.6 Ajánlás. – Amikor CIDIN kapcsolatokon keresztül AFTN formátumban bit-orientált eljárást használva továbbítanak közleményeket, akkor a közleményeknek a 8-2. táblázatban található IA-5 karakter-készletben lévő karaktereknek kell megfelelniük. 8.6.3 Föld-föld karakter-orientált adatkapcsolat vezérlő eljárások Megjegyzés. – Ennek a szakasznak az előírásai a föld-föld adat-csere alkalmazásokhoz tartoznak, amelyek a fentebbi 8.6.1 pont által leírt IA-5 konvertálást használják, és amely a tíz átviteli szabályozási karaktert (SOH, STX, ETX, EOT, ENQ, ACK, DLE, NAK, SYN és ETB) alkalmazza az adatkapcsolat szabályozásra, szinkron vagy aszinkron adatátviteli berendezés felett. 8.6.3.1 Meghatározások. A következő meghatározásokat kell használni az ebben a szakaszban szereplő adatkapcsolat alkalmazásokhoz:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes